བོད་རྗེ་ཐོག་མ་གཉའ་ཁྲི་བཙན་པོ་མ་བྱོན་གོང་བོད་དུ་དབང་མཛད་བཅུ་གཉིས་རིམ་པར་བྱུང་བ་སོ་སོའི་སྐབས་ཀྱི་དབང་རིས་ཀྱི་ས་ཁྱོན་ལ་རྒྱ་ཆེ་ཆུང་ཡོད་ངེས་མ་ཟད།ཡུལ་གྱི་མིང་ཡང་མི་འདྲ་བར་ཡོད་དེ།ལྡེའུ་ཆོས་འབྱུང་ལྟར་ན།༡གནོད་སྦྱིན་ནག་པོས་དབང་བྱས་པའི་སྐབས་སུ་ཡུལ་གྱི་མིང་ལ་བཟངས་ཡུལ་རྒྱན་མེད་དང་།༢རེ་སྡེ་མགོ་གཡག་བདུད་ཀྱིས་དབང་བྱས་པའི་སྐབས་སུ་ཡུལ་གྱི་མིང་ལ་བདུད་ཡུལ་གླིང་དགུ༣གཉའ་རིང་ཕྲག་མེད་སྲིན་གྱིས་དབང་བསྒྱུར་པའི་སྐབས་སུ་ཡུལ་མིང་ནག་པོ་དགུ་དུལ།༤དམར་འཇམ་ལྷ་ཡིས་དབང་བསྒྱུར་པའི་སྐབས་སུ་ཡུལ་མིང་ལྷ་ཡུལ་གུང་ཐང་།༥ཀླུས་དབང་བྱས་པའི་སྐབས་སུ་ཡུལ་མིང་ལ་ངམ་བྲང་ཅང་བྲང་།༦འདྲེས་དབང་བྱས་པའི་སྐབས་སུ་ཡུལ་མིང་ལང་ཏང་ལིང་ཏང་།༧མ་སངས་རུ་དགུས་དབང་བྱས་པའི་སྐབས་སུ་ཡུལ་མིང་བོད་ཁམས་གཡང་གཡའ་དྲུག༨ཡང་ཀླུས་དབང་བྱས་པའི་སྐབས་སུ་ཡུལ་མིང་བོད་ཁམས་གླིང་དགུ༩མི་མ་ཡིན་གྱིས་དབང་བྱས་པའི་སྐབས་སུ་ཡུལ་མིང་ལ་ངམ་ཡུལ་ནག་པོ།༡༠ཟ་རིད་སྤུན་དྲུག་གིས་དབང་བྱས་པའི་སྐབས་སུ་ཡུལ་མིང་ལ་སྟོང་སྡེ་བཅོ་བརྒྱད།༡༡རྒྱལ་ཕྲན་བཅུ་གཉིས་ཀྱི་སྐབས་སུ་རྒྱལ་ཕྲན་སོ་སོའི་ཡུལ་དང་རྒྱལ་པོ་ནི།༡འཆིམས་ཡུལ་ནག་པོ་དགུ་སུལ་ན་རྒྱལ་པོ་འཆིམས་རྗེ་ནེ་གུ༢ཞང་ཞུང་ན་རྒྱལ་པོ་ཞང་ཞུང་དར་གྱི་རྗེ་ལི་ག་ཤུར།༣མྱང་རོ་མཆད་དཀར་ན་རྒྱལ་པོ་རྩང་རྗེ་ཐོད་དཀར།༤སྣུབས་ཡུལ་གླིང་དགུ་ན་རྒྱལ་པོ་སྣུབས་རྗེ་སྲིད་པ།༥ཉང་རོ་ཤམ་པོ་ན་རྒྱལ་པོ་ལོང་ངམ་བྱི་རོམ།༦གྱི་ར་ལྗོངས་སྔོན་ན་རྒྱལ་པོ་ཀྱི་རྗེ་རྨངས་པོ།༧ངས་པོ་ཁྲ་སྣ་ན་རྒྱལ་པོ་གུང་ཁྲི་ཟིངས་པོ་རྗེ་ཁྲི་འབངས་གསུམ།༨འོལ་ཕུ་ཡང་མཁར་ན་རྒྱལ་པོ་ཟིན་འབྲང་རྗེ།༩ཀྲིས་སྣ་རོལ་མོ་གོང་ན་རྒྱལ་པོ་དྲང་རྗེ་གོང་ནམ།༡༠ཉང་ཡུལ་རྣམ་གསུམ་ན་རྒྱལ་པོ་ཉང་བཙུན་གླང་རྒྱབ།༡༡དྭགས་ཡུལ་སེ་མོ་གྲུ་བཞི་ན་རྒྱལ་པོ་དྭགས་རྗེ་ལྕེ་མང་།༡༢ཡུལ་འབྲོག་མོ་རྣམ་གསུམ་ན་རྒྱལ་པོ་སེར་ཁྲི་བཅས་ཡོད།༡༢མཐར་རྒྱལ་ཕྲན་སིལ་མ་བཞི་བཅུར་འཐོར་ཞིང་གནས་པའི་སྐབས་སུ་ཡུལ་གྱི་མིང་སྤྱི་མིང་ལ་བཟངས་ཡུལ་གྱད་ཅེས་ཟེར་རོ།།